Ըստ այդմ, Ղարաբաղի վերջական կարգավիճակը պետք է որոշվի բնակչության՝ պարտադիր իրավական ուժ ունեցող կամարտահայտությամբ: Երկրորդ տարրն այն է, որ մինչ այդ Ղարաբաղը պետք է ունենա միջանկյալ կարգավիճակ, ինչը նշանակում է, որ նրանք կպահպանեն այն ամենը, ինչ ունեն այսօր՝ իշխանություններից մինչև պաշտպանական բանակ, ու նաև՝ միջանկյալ կարգավիճակի ճանաչում միջազգային հանրության կողմից: Երրորդ բաղադրիչը Լաչինի միջանցքն է, չորրորդը՝ անվտանգության բազմաշերտ երաշխիքները, այդ թվում՝ խաղաղապահ ուժերի տեղակայումը Ղարաբաղի շուրջը, հինգերորդ՝ բոլոր փախստականների ու բոլոր տեղահանվածների վերադարձ, և վեցերորդ՝ հողերի վերադարձ: Հայկական կողմի մի քանի անգամ նշել է, որ պատրաստ է շարունակել բանակցությունները այս հիմքի վրա: